CELEX: 62015TN0163
Language: hu
Date: 2015-04-02 00:00:00
Title: T-163/15. sz. ügy: 2015. április 2-án benyújtott kereset – Delta Group agroalimentare Srl kontra Bizottság

1.6.2015   
            
            
               HU
            
            
               Az Európai Unió Hivatalos Lapja
            
            
               C 178/22
            
         2015. április 2-án benyújtott kereset – Delta Group agroalimentare Srl kontra Bizottság
   (T-163/15. sz. ügy)
   (2015/C 178/22)
   Az eljárás nyelve: olasz
   
      Felek
   
   
      Felperes: Delta Group agroalimentare Srl (Porto Viro, Olaszország) (képviselő: V. Migliorini ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               nyilvánítsa semmisnek, nem létezőnek, és mindenesetre semmisítse meg az Európai Bizottság mezőgazdasági és vidékfejlesztési főigazgatója, Jerry Plewa Ares (2015) 528512 referenciaszámú., Scabin úrnak, a felperes jogi képviselőjének címzett, 2015. február 9-én kelt és ugyanazon a napon kézhez vett levelét, amely elutasítja a felperesnek az 1308/2013/EU rendelet 219. cikkének (1) bekezdése vagy 221. cikke szerinti intézkedések iránti 2015. január 13-i kérelmét, és különösen az 1308/2013/EU rendelet 196. cikke értelmében a baromfihús-ágazatban az export-visszatérítések meghatározására vonatkozó, 2015. január 13-i kérelmét;
            
         
               —
            
            
               a Bizottságot kötelezze a költségek viselésére.
            
         
      Jogalapok és fontosabb érvek
   
   Keresete alátámasztása érdekében a felperes két jogalapra hivatkozik.
   
               1.
            
            
               Az első, nyilvánvaló értékelési hiba fennállására, valamint a mezőgazdasági termékpiacok közös szervezésének létrehozásáról, és a 922/72/EGK, a 234/79/EK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendelet (HL L 347., 671. o.). 219. cikke (1) bekezdésének és 221. cikkének megsértésére alapított jogalap
               
                           —
                        
                        
                           A felperes e tekintetben arra hivatkozik, hogy a Bizottság azon kijelentését, amely szerint a 2014 első 11 hónapjára vonatkozó kereskedelmi statisztikák 5 %-os exportnövekedést mutatnak 2013 azonos időszakához képest, cáfolja a mezőgazdasági piacok közös szervezésével foglalkozó bizottságnak a baromfihúspiacra vonatkozó, 2015. január 22-i, a Bizottság által hivatkozott jelentésének 19. oldalán jobboldalt szereplő táblázat, amelyből kitűnik, hogy 2013 első 11 hónapjának folyamán az Unió baromfihús-exportja 1  93 6 0 00  000 euró volt, míg 2014 első 11 hónapjában csak 1  88 6 8 38  000 eurót ért el, ami így 2,5 %-os csökkenésnek, nem pedig 5 %-os növekedésnek felel meg, a Bizottság továbbá ugyancsak hibásan értékelte „stabilnak” az árakat, miközben azok jelentős, 8 %-os esést mutatnak, amint az a jelentés 9. oldalán látható, a Bizottság ezzel nyilvánvaló értékelési hibát követett el, és megsértette az 1308/2013/EU rendelet 219. cikkének (1) bekezdését és 221. cikkét.
                        
                     
         
               2.
            
            
               A második, a lényeges eljárási szabályoknak, különösen a 182/2011/EU rendelet 5. cikkének a megsértésére alapított jogalap
               
                           —
                        
                        
                           A felperes e tekintetben arra hivatkozik, hogy a Bizottságnak az 1308/2013/EU rendelet 221. cikke szerinti intézkedések iránti kérelmet elutasító határozatát a mezőgazdasági piacok közös szervezésével foglalkozó bizottság előzetes véleményezése nélkül, tehát a 182/2011/EU rendelet 5. cikkében előírt lényeges eljárási szabályok megsértésével fogadta el, amely az 1308/2013/EU rendelet 229. cikkében foglalt utalás értelmében alkalmazható, amelyet magának ennek a rendeletnek a 221. cikke is idéz.